Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen tuote-eritelmään tehtävää muutosta koskevan hakemuksen julkaiseminen

(2021/C 288/06)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 98 artiklassa (1) tarkoitetulla tavalla kahden kuukauden kuluessa julkaisemisesta.

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

”ARDÈCHE”

PGI-FR-A1198-AM03

Hakemuksen jättöpäivä: 23. syyskuuta 2016

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1. Sallitut lajikkeet

Sallittujen lajikkeiden luetteloa täydennetään seuraavilla rypälelajikkeilla:

— Couson N. Tätä vuonna 2010 sallittujen lajikkeiden luetteloon lisättyä lajiketta voidaan hyödyntää erityisesti roseeviinien valmistuksessa. Kyseinen maantieteellisen merkinnän ”Ardèche” tuotantoalueen ohutmultaiseen maahan sopeutunut lajike on tuottoisa ja resistentti harmaahomeelle;

— Floréal B, Muscaris B, Solaris B, Soreli B, Souvignier Gris B, Voltis B, Artaban N, Monarch N, Prior N ja Vidoc N.

Nämä lajikkeet kestävät sienitauteja. Niiden ansiosta kasvinsuojeluaineiden käyttöä voidaan vähentää, ja samalla ne kuitenkin vastaavat suojatun maantieteellisen merkinnän viinien tuotannossa käytettyjä lajikkeita. Ne eivät muuta suojatulla maantieteellisellä merkinnällä varustettavien viinien ominaisuuksia.

2.2. Merkinnät

Tyhjentävää luetteloa lajikkeista, joiden nimi voidaan lisätä tuotteen merkintöihin nimityksen ”Ardèche” yhteyteen, on muutettu. Hakijaryhmä toivoo voivansa kohottaa maantieteellisen tuotantoalueen kaikkien viiniköynnöslajikkeiden arvostusta.

Näin ollen seuraava virke poistetaan: ”Suojattua maantieteellistä merkintää ”Ardèche”, jonka yhteydessä voi olla maininta ”Coteaux de l’Ardèche”, voidaan täydentää yksinomaan seuraavassa luettelossa mainittujen lajikkeiden nimillä:

— puna- tai roseeviinien osalta: cabernet franc N, cabernet-sauvignon N, caladoc N, carignan N, chatus N, cinsault N, gamaret N, gamay N, grenache N, marselan N, merlot N, pinot N ja syrah N;

— valkoviinien osalta: chardonnay B, clairette B, grenache B, marsanne B, muscat petits grains B, roussanne B, sauvignon B, ugni B ja viognier B.”

2.3. Tuotos

Roseeviinien enimmäistuotos nostetaan 90 hehtolitrasta hehtaarilta 110 hehtolitraan hehtaarilta.

Tämä tuotoksen pienehkö nostaminen ei vaikuta nimityksellä ”Ardèche” tuotettujen roseeviinien erityisluonteeseen.

2.4. Rypäletuotteiden luokat

Laatukuohuviinien tuotantoa koskevat määräykset poistetaan. Tämä johtuu Conseil d’Etat’n 2. maaliskuuta 2015 antamasta päätöksestä, jolla on kumottu suojatusta maantieteellisestä merkinnästä (SMM) ”Ardèche”28. lokakuuta 2011 annettu päätös siltä osin kuin siinä vahvistetaan tuote-eritelmän laadukkaita kuohuvia rosee- tai valkoviinejä koskevat määräykset.

2.5. Kansalliset ja unionin asettamat vaatimukset – tärkeimmät tarkastettavat kohdat

Tuotteiden valvontaa koskevia määräyksiä täsmennetään: tuotteille tehdään aistinvarainen tarkastus (pakkaamattomien viinien ja pakattujen viinien aistinvarainen tutkimus), jos sisäisessä tarkastuksessa havaitaan poikkeama.

2.6. Yhteys maantieteelliseen alueeseen

Kohtaa, jossa selostetaan yhteyttä alkuperään, on täydennetty suojatun maantieteellisen merkinnän viinejä koskevasta syy-seuraussuhteesta annetun näytön vahvistamiseksi.

Syy-seuraussuhdetta koskevan osan alkuun on lisätty johdantolause sen täsmentämiseksi, että ”maantieteellisen alueen ja suojatun maantieteellisen merkinnän ”Ardèche” viinien välinen syy-seuraussuhde perustuu maineeseen, jonka Ardèchen viinit ovat saavuttaneet niiden laadukkuuden ansiosta”. Syy-seuraussuhdetta koskevaa kohtaa täydennetään lisäksi seuraavalla tekstillä: ”Alueella on satakunta luonto- ja kulttuurikohdetta, joissa matkailijat pääsevät tutustumaan Ardèchen viininviljelyalueen rikkaaseen viininviljelyperinteeseen. Ardèchen maisemat ja niiden tarjoamat mahdollisuudet ulkoilmaharrastuksiin houkuttelevat alueelle matkailijoita. Ardèchen viininviljelyalueella on niin suuri maine, että Ranskan matkailunkehittämisvirasto (Atout France) on antanut sille Vignobles et Découvertes -merkin tunnustuksena alueen merkittävyydestä viinimatkailukohteena.”

Yhteyttä kuvaavaa tekstiä on täydennetty myös, jotta viinien ominaisuuksia voitaisiin kuvata aiempaa tarkemmin: ”Puna-, rosee- ja valkoviineille ovat ominaisia aina havaittavissa olevat hedelmäiset aromit. Niiden voimakkuus ja hallitsevuus vaihtelevat käytettyjen lajikkeiden ja valmistustekniikoiden mukaan. ”

Lisäksi täsmennetään luonnonympäristön ominaispiirteitä:

— ”Sevennien hyvin vanhaa perua oleva hiekkakivimaa, joka on syntynyt geologisen triaskauden kiviaineksen eroosion seurauksena, on hapanta ja hyvin suodattavaa, ja se sisältää vain niukasti orgaanista ainesta. Näiden erityispiirteiden ansiosta punaviineihin kehittyy hyvin voimakkaita hedelmäisiä aromeja.”

— Bas-Vivarais’n alue ”sijaitsee kalkkikivimaalla, jolla maakerros on ohutta ja tuotokset ovat vähäisiä. Alueen sadosta valmistetaan Grenache-lajikkeeseen perustuvia laatuviinejä. Maaperässä on runsaasti kivimurskaa, joten viiniköynnökset hyötyvät keväisin maaperän lämpenemisestä ja siitä, että päivän aikana maaperään varastoitunut lämpö vapautuu öisin takaisin ilmaan”, ja ”tältä alueelta peräisin olevilla punaviineillä on hedelmäisten aromien rinnalla mausteisia vivahteita ja voimakkuutta”;

— Bas-Vivarais’n alueeseen rajautuva Coiron on ”vaikuttava basalttikallio, keskiylängön enklaavi keskellä välimerellistä maisemaa. Basaltti, jossa on hyvin runsaasti hivenravinteita, ja piidioksidi antavat punaviineihin hedelmäisyyttä ja raikkautta ja valkoviineihin hienostuneisuutta.”

— Rhônen laakson eteläpuolella ”viinitarhat sijaitsevat hyvin aurinkoisilla vierinkivistä muodostuneilla kukkuloilla. Näiden viljelmien sadosta saadaan valmistettua hedelmäisiä, hyvärakenteisia ja monitahoisia punaviinejä, kun taas okran värisessä pehmeässä lössimaassa kasvavasta sadosta saadaan raikkaita ja hedelmäisiä valko- ja roseeviinejä sekä hedelmäisiä ja pehmeärakenteisia punaviinejä.”

2.7. Viinien aistinvarainen kuvaus

Viinien aistinvaraista kuvausta on tarkennettu viinien värin sekä aistinvaraisten ominaisuuksien täsmentämiseksi.

Punaviinien osalta täsmennetään näin ollen seuraavaa: ”Uuttamalla pyritään valmistamaan pehmeärakenteisia viinejä, joissa on kypsiä ja pehmeitä tanniineja, joskin osa viineistä on voimakkaita. Punaviinien aromikirjo ulottuu punaisten marjojen hedelmäisyydestä mausteisiin aromeihin. Niiden värit ovat voimakkaita vaihdellen vadelman sävyisestä granaattiomenaan. ”

Valkoviinien ”väri vaihtelee vaaleankeltaisesta vihreään ja kullankeltaiseen. Voimakkaat aromit kehittyvät valkomaltoisen hedelmän raikkauden ympärille. Aromeissa on aistittavissa sitrushedelmien vivahteita tai kukkaisia sävyjä”.

Roseeviineihin ”kehittyy tuoreiden ja maukkaiden punaisten marjojen sekä kukkien ja sitrushedelmien voimakkaita aromeja. Niiden värikirjo ulottuu haaleasta lohenharmaasta tai roosanharmaasta eloisampiin ja voimakkaampiin roosan sävyihin.”

2.8. Maantieteellinen alue ja välittömässä läheisyydessä sijaitseva alue

Maantieteellinen alue ja välittömässä läheisyydessä sijaitseva alue on kirjattu uudelleen kuntaluetteloon, joka noudattaa kansallisena viiteasiakirjana käytettävää vuoden 2019 geokoodia. Alueiden uudelleenkirjaaminen kuntaluetteloon ei muuta maantieteellistä aluetta eikä välittömässä läheisyydessä sijaitsevaa aluetta.

2.9. Valvontaelimen yhteistiedot

Valvontaviranomaisen ja CERTIPAQ-valvontaelimen yhteystiedot on saatettu ajan tasalle.

YHTENÄINEN ASIAKIRJA

1. Nimi/nimet

ARDÈCHE

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

4. Viinin/viinien kuvaus

SMM Ardèche

Suojattu maantieteellinen merkintä ”Ardèche” on varattu hiilihapottomille puna-, rosee- ja valkoviineille.

Puna-, rosee- ja valkoviineille ovat ominaisia aina havaittavissa olevat hedelmäiset aromit. Niiden voimakkuus ja luonne kuitenkin vaihtelevat käytettyjen lajikkeiden ja valmistustekniikoiden mukaan.

Punaviinejä uuttamalla pyritään yleensä valmistamaan pehmeärakenteisia viinejä, joissa on kypsiä ja pehmeitä tanniineja, mutta osa viineistä on myös voimakkaita. Punaviinien aromikirjo ulottuu punaisista marjoista mausteisiin aromeihin. Niiden värit ovat voimakkaita vaihdellen vadelman sävyisestä granaattiomenaan.

Roseeviineissä saadaan viiniyttämällä säilytettyä viinien erinomainen tasapainoisuus, raikkaus ja hedelmäisyys. Roseeviineihin kehittyy tuoreiden ja maukkaiden punaisten marjojen sekä kukkien ja sitrushedelmien voimakkaita aromeja. Niiden värikirjo ulottuu haaleasta lohenharmaasta tai roosanharmaasta eloisampiin ja voimakkaampiin roosan sävyihin.

Valkoviineissä saadaan viiniyttämällä säilytettyä viinien erinomainen tasapainoisuus, raikkaus ja hedelmäisyys. Niiden värisävyt vaihtelevat vihreävivahteisesta vaaleankeltaisesta kullankeltaiseen. Voimakkaat aromit kehittyvät valkomaltoisen hedelmän raikkauden ympärille. Aromeissa on aistittavissa sitrushedelmien vivahteita tai kukkaisia vivahteita.

Viinit täyttävät EU:n lainsäädännön analyyttiset vaatimukset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9. Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

a. Olennaiset viininvalmistusmenetelmät

Viinien on viininvalmistusmenetelmien osalta täytettävä unionin tasolla ja Ranskan maatalous- ja merikalastuslaissa (Code rural et de la pêche maritime) asetetut velvoitteet.

b. Enimmäistuotokset

Suojattuun maantieteelliseen merkintään ”Ardèche” oikeutetut valko- ja punaviinit

90 hehtolitraa hehtaaria kohden

Suojattuun maantieteelliseen merkintään ”Ardèche” oikeutetut roseeviinit

110 hehtolitraa hehtaaria kohden

6. Rajattu maantieteellinen alue

Suojattuun maantieteelliseen merkintään ”Ardèche” oikeutettujen viinien rypäleiden korjuu ja viiniytys sekä viinien valmistus toteutetaan seuraavassa mainituissa departementeissa seuraavien kuntien huhtikuun 2019 virallisen geokoodin mukaisella alueella:

— Ardèchen departementti: kaikki kunnat

— Gardin departementti: Barjac, Le Garn, Issirac, Laval-Saint-Roman, Montclus, Rivières, Rochegude, Saint-André-de-Roquepertuis, Saint-Denis, Saint-Jean-de-Maruéjols-et-Avéjan ja Saint-Privat-de-Champclos.

7. Pääasialliset rypälelajikkeet

Alicante Henri Bouschet N

Aligoté (V)

Alphonse Lavallée N

Aléatico N

Aramon N

Aramon blanc B

Aramon gris G

Aranel B

Arinarnoa N

Artaban N

Aubun N – Murescola

Barbaroux Rs

Biancu Gentile B

Bourboulenc B – Doucillon blanc

Brun argenté N – Vaccarèse

Cabernet franc N

Cabernet-Sauvignon N

Caladoc N

Calitor N

Cardinal Rg

Carignan N

Carignan blanc B

Chambourcin N

Chardonnay B

Chasan B

Chasselas B

Clairette rose Rs

Chatus N

Chenanson N

Chenin B

Cinsaut N – Cinsault

Clairette B

Clairette rose Rs

Clarin B

Colombard B

Cot N – Malbec

Couderc noir N

Counoise N

Couston N

Danlas B

Egiodola N

Floreal B

Gamaret

Gamay Fréaux N

Gamay N

Gamay de Bouze N

Gamay de Chaudenay N

Ganson N

Gewürztraminer Rs

Gramon N

Grenache N

Grenache blanc B

Grenache gris G

Gros Manseng B

Gros vert B

Jurançon noir N – Dame noire

Listan B – Palomino

Lival N

Lledoner pelut N

Macabeu B – Macabeo

Marsanne B

Marselan N

Mauzac rose Rs

Melon B

Merlot N

Merlot blanc B

Meunier N

Mollard N

Monarch N

Mondeuse N

Mondeuse blanche B

Monerac N

Montils B

Morrastel N – Minustellu, Graciano

Mourvaison N

Mourvèdre N – Monastrell

Mouyssaguès

Muresconu N – Morescono

Muscadelle B

Muscardin N

Muscaris B

Muscat Ottonel B – Muscat, Moscato

Muscat cendré B – Muscat, Moscato

Muscat d’Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Muscat à petits grains roses Rs – Muscat, Moscato

Muscat à petits grains rouges Rg – Muscat, Moscato

Müller –Thurgau B

Nielluccio N – Nielluciu

Noir Fleurien N

Négret de Banhars N

Négrette N

Oberlin noir N

Ondenc B

Orbois B

Pagadebiti B

Pascal B

Perdea B

Persan N

Petit Courbu B

Petit Manseng B

Petit Meslier B

Petit Verdot N

Picardan B – Araignan

Pineau d’Aunis N

Merlot blanc B

Pinot gris G

Pinot noir N

Piquepoul blanc B

Piquepoul gris G

Piquepoul noir N

Plant de Brunel N

Plant droit N – Espanenc

Plantet N

Portan N

Portugais bleu N

Poulsard N – Ploussard

Prior N

Prunelard N

Précoce Bousquet B

Précoce de Malingre B

Raffiat de Moncade B

Ravat blanc B

Rayon d’or B

Riesling B

Riminèse B

Rivairenc N – Aspiran noir

Rivairenc blanc B – Aspiran blanc

Rivairenc gris G – Aspiran gris

Romorantin B – Danery

Rosé du Var Rs

Roublot B

Roussanne B

Rubilande Rs

Sacy B

Saint Côme B

Saint-Macaire N

Saint-Pierre doré B

Sauvignon B – Sauvignon blanc

Sauvignon gris G – Fié gris

Savagnin Blanc B

Mauzac rose Rs

Sciaccarello N

Segalin N

Seinoir N

Select B

Semebat N

Semillon B

Servanin N

Seyval B

Solaris B

Soreli B

Souvignier gris Rs

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Tibouren N

Tourbat B

Tressot N

Trousseau N

Téoulier N

Ugni blanc B

Valdiguié N

Valérien B

Varousset N

Velteliner rouge précoce Rs

Verdesse B

Vermentino B – Rolle

Vidoc N

Villard blanc B

Villard noir N

Viognier B

Voltis B

8. Yhteyden/yhteyksien kuvaus

Maantieteellisen alueen ja tuotteiden erityisyys

Ardèche on Ranskan kaakkoisosassa sijaitseva departementti, joka vastaa vanhaa Vivarais’n aluetta. Maastonmuodot ovat erittäin vaihtelevia: maasto kohoaa Rhône- ja Ardèche-jokien yhtymispisteestä (40 metriä merenpinnan yläpuolella) departementin kaakkoisosassa Mont Mézenc -vuoren huipulle, joka sijaitsee 1 754 metrin korkeudessa (lännessä). Idässä alueen luonnollisena rajana on Rhônen laakso, jota se noudattelee 140 kilometrin pituudelta, kun taas lännessä se rajautuu keskiylängön ylätasankoihin.

Viininviljelyalueella on pitkä historia. Alueella tuotetaan viinejä, jotka ovat vakiinnuttaneet maineensa jo aikoja sitten. Viininviljelyllä on yhdessä siihen liittyvän matkailun kanssa keskeinen merkitys Ardèchen alueen talouskehitykselle. Viininviljely on departementin merkittävin maataloustuotannon ala, ja sen viininviljelyalue, jonka viinitarhat sijaitsevat pääosin Ardèchen eteläosassa, on kolmanneksi merkittävin viininviljelyalue Rhône-Alpesin alueella. Sevennien Ardècheen kuuluvalta alueelta löydettiin (1990-luvulla) alkuperäislajike Chatus N, jonka viljelmät olivat tuhoutuneet viinikirvakriisissä vuonna 1880. Lajiketta alettiin viljellä uudelleen Sevennien tällä alueella, mikä oli onnekas ratkaisu, sillä tästä lajikkeesta voidaan valmistaa voimakkaita, tanniinisia ja luonteikkaita viinejä.

Puna-, rosee- ja valkoviineille ovat ominaisia aina havaittavissa olevat hedelmäiset aromit. Niiden voimakkuus ja hallitsevuus vaihtelevat käytettyjen lajikkeiden ja valmistustekniikoiden mukaan.

Sevennit: käytettävät köynnöslajikkeet ovat hyvin sopeutuneita alueelle. Gamay-lajiketta istutetaan Sevennesin eteläisille alarinteille, kun taas lajikkeet Syrah, Cinsault, Grenache ja Chatus kasvavat runsaasti auringonvaloa saavilla kukkuloilla. Kaikkialla tällä 200–900 metrin korkeudessa sijaitsevalla maatalousalueella suurin osa viinitarhoista sijaitsee kiviaineksen kannattelemilla penkereillä (ransk. faïsse), joista viljelijät pitävät tarkoin huolta. Tämä ympäristö antaa hyvät edellytykset rypäleiden fenolikypsyyden saavuttamiseen. Sevennien hyvin vanhaa perua oleva hiekkakivimaa, joka on syntynyt geologisen triaskauden kiviaineksen eroosion seurauksena, on hapanta ja hyvin suodattavaa, ja se sisältää vain niukasti orgaanista ainesta. Näiden erityispiirteiden ansiosta punaviineihin kehittyy hyvin voimakkaita hedelmäisiä aromeja.

Bas Vivarais: viinirypälesato tuotetaan kuivilla ja hedelmättömillä kukkuloilla ja tasanteilla. Grenache-lajiketta istutetaan mieluiten kukkuloille, kun taas Syrah N -lajike viihtyy parhaiten hiukan ravinteikkaammassa maaperässä. Tällä alueella kasvillisuus kärsii kesäajan kuivuudesta. Alue sijaitsee kalkkikivimaalla, jolla maakerros on ohutta ja tuotokset vähäisiä. Alueen sadosta valmistetaan Grenache-lajikkeeseen perustuvia laatuviinejä. Maaperässä on runsaasti kivimurskaa, joten viiniköynnökset hyötyvät keväisin maaperän lämpenemisestä ja siitä, että päivän aikana maaperään varastoitunut lämpö vapautuu öisin takaisin ilmaan. Alueella kasvaa paljon timjamia, kynteliä, leveälehtilaventelia ja laventelia. Tältä alueelta peräisin olevilla punaviineillä on hedelmäisten aromien rinnalla mausteisia vivahteita ja voimakkuutta.

Coiron: viiniköynnöksiä kasvaa myös tällä Bas-Vivarais’n naapurialueella. Koska alue on korkealla ja lämpötilanvaihtelut ovat huomattavia, alueella suositaan erityisesti varhaisia lajikkeita. Näin pyritään optimoimaan valmistusmenetelmiä erittäin luonteikkaiden viinien, muun muassa roseeviinien, tuotantoa varten. Coiron on vaikuttava basalttikallio, keskiylängön enklaavi keskellä välimerellistä maisemaa. Basaltti, jossa on hyvin runsaasti hivenravinteita, ja piidioksidi antavat punaviineihin hedelmäisyyttä ja raikkautta ja valkoviineihin hienostuneisuutta.

Rhônen laakso: Pohjoisilta penkereiltä ja kukkuloilta suojatun maantieteellisen merkinnän viinien tuotantoon on varattu viljelylohkoja, joilla kasvatetaan jaloja rypälelajikkeita (muun muassa lajikkeita Merlot N, Cabernet Sauvignon N, Syrah N ja Caladoc N). Etelässä viinitarhat sijaitsevat hyvin aurinkoisilla vierinkivistä muodostuneilla kukkuloilla. Näiden viljelmien sadosta saadaan valmistettua hedelmäisiä, hyvärakenteisia ja monitahoisia punaviinejä, kun taas okran värisessä pehmeässä lössimaassa kasvavasta sadosta saadaan raikkaita ja hedelmäisiä valko- ja roseeviinejä sekä hedelmäisiä ja pehmeärakenteisia punaviinejä.

Syy-seuraussuhde maantieteellisen alueen erityisluonteen ja tuotteen erityisyysluonteen välillä

Maantieteellisen alueen ja suojatun maantieteellisen merkinnän ”Ardèche” viinien välinen syy-seuraussuhde perustuu maineeseen, jonka Ardèchen viinit ovat saavuttaneet niiden tunnustetun laadukkuuden ansiosta.

Ardèchessa viininviljelyllä on tunnetusti suuri merkitys maankäytön suunnittelussa, sillä se pystyy mukautumaan ympäristön asettamiin rajoituksiin (esimerkiksi ”hankalien” alueiden hyödyntäminen, penkereiden käyttö) ja muokkaa näin maisemaa. Tämä maisemallinen vaikutus ei ole vähäinen, sillä viininviljelyalue levittäytyy lähes 350 kunnan alueelle.

Kivimurskasta, aromaasta tai vierinkivipenkereistä koostuva maaperä, johon viiniköynnökset on istutettu, sekä alueen paikallisilmastot, jotka ovat alttiina sekä Välimeren ilmaston että mannerilmaston vaikutuksille, ovat otollisia hedelmäisen aromikkaiden viinien tuotannolle. Suojatun maantieteellisen merkinnän ”Ardèche” viinit ovat tyypillisesti tällaisia.

Ardèchen viininviljelyalue on kehittynyt viime vuosikymmeninä voimakkaasti, mistä on osoituksena siirtyminen uusiin lajikkeisiin 1970-luvun lopussa.

Samaan aikaan viininvalmistusvälineet uudenaikaistettiin (1980) sekä yksityisissä viinikellareissa että osuuskuntatoiminnassa.

Tuotannonalan dynaamisuus on useiden toimijoiden varassa: alueella toimii 12 osuustoiminnallista viinikellaria (jotka ovat järjestäytyneet Union des Vignerons des Coteaux de l’Ardèche -nimiseksi yhdistykseksi), 4 riippumatonta osuustoiminnallista viinikellaria ja 60 yksityistä viinikellaria, joiden piiriin kuuluva viininviljelyalue on suuruudeltaan noin 7 500 hehtaaria.

Näiden viinien maine on kasvanut paikallistasolla, mikä johtuu Gorges de l’Ardèchen alueen ja koko Ardèchen departementin matkailuvetovoimasta ja viinimyynnin kehittymisestä siten, että viinejä myydään pienissä viinikellareissa sekä paikallisilla markkinoilla ja paikallisissa tapahtumissa (esimerkiksi Ruomsin markkinoilla ja Serrièresin viinimessuilla). Alueella on satakunta luonto- ja kulttuurikohdetta, joissa matkailijat pääsevät tutustumaan Ardèchen viininviljelyalueen rikkaaseen viininviljelyperinteeseen. Ardèchen maisemat ja niiden tarjoamat mahdollisuudet ulkoilmaharrastuksiin houkuttelevat alueelle matkailijoita. Ardèchen viininviljelyalueella on niin suuri maine, että Ranskan matkailunkehittämisvirasto (Atout France) on antanut sille Vignobles et Découvertes -merkin tunnustuksena alueen merkittävyydestä viinimatkailukohteena.”

Viinien laadun ansiosta SMM-merkintä ”Ardèche” on myös tunnettu kansallisella ja jopa kansainvälisellä tasolla. Ardèche-viinit ovat vuodesta 1970 lähtien osallistuneet Pariisin yleiseen maatalouskilpailuun ja saaneet lukuisia palkintoja. Niihin viitataan laajasti myös arvostetuissa oppaissa, kuten Le Guide Hachette des Vins. Ne ovat niin ikään saavuttaneet mainetta kansainvälisissä kilpailuissa, esimerkiksi Lyonin kansainvälisessä viinikilpailussa (Concours International des vins).

Viiniensä maineen ansiosta Ardèche on nykyään Rhône-Alpesin alueen merkittävin suojatun maantieteellisen merkinnän viinien tuotantoalue: kaupan määrä on 350 000 hehtolitraa, josta 20 prosenttia menee vientiin, minkä ansiosta kyseisiä viinejä on saatavilla yli 20 maassa (eritoten Yhdysvalloissa ja Yhdistyneessä kuningaskunnassa).

9. Olennaiset lisäedellytykset

Merkitseminen

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Suojattua maantieteellistä merkintää ”Ardèche” voidaan täydentää yhden tai useamman rypälelajikkeen nimellä ja maininnalla ”primeur” (uuden sadon viini) tai ”nouveau” (uusi viini).

Suojattua maantieteellistä merkintää ”Ardèche” voidaan täydentää pienemmän maantieteellisen yksikön nimellä ”Coteaux de l’Ardèche”.

Etikettiin on merkittävä Euroopan unionin SMM-tunnus silloin, kun ilmaisu ”Indication géographique protégée” (suojattu maantieteellinen merkintä) korvataan ilmaisulla ”Vin de pays” (maaviini).

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue, joka määritellään suojattuun maantieteelliseen merkintään ”Ardèche” oikeutettujen viinien viiniyttämistä ja valmistusta koskevan poikkeuksen mukaisesti, muodostuu huhtikuun 2019 virallisen geokoodin mukaan seuraavien kuntien alueesta:

Drômen departementti (26): 75 kuntaa — Albon, Allan, Ambonil, Ancône, Andancette, Anneyron, La Bâtie-Rolland, Beaumont-lès-Valence, Beaumont-Monteux, Beausemblant, Beauvallon, Bonlieu-sur-Roubion, Bourg-lès-Valence, Chanos-Curson, Chantemerle-les-Blés, Charols, Châteauneuf-de-Galaure, Châteauneuf-du-Rhône, Claveyson, Cléon-d’Andran, Cliousclat, Condillac, La Coucourde, Crozes-Hermitage, Donzère, Érôme, Espeluche, Étoile-sur-Rhône, Fay-le-Clos, La Garde-Adhémar, Gervans, Les Granges-Gontardes, Granges-les-Beaumont, Larnage, La Laupie, Laveyron, Livron-sur-Drôme, Loriol-sur-Drôme, Malataverne, Manas, Marsanne, Mercurol-Veaunes, Mirmande, Montboucher-sur-Jabron, Montéléger, Montélimar, La Motte-de-Galaure, Mureils, Pierrelatte, Ponsas, Pont-de-l’Isère, Portes-en-Valdaine, Portes-lès-Valence, Puygiron, Ratières, La Roche-de-Glun, Rochefort-en-Valdaine, Roynac, Saint-Avit, Saint-Barthélemy-de-Vals, Saint-Gervais-sur-Roubion, Saint-Marcel-lès-Sauzet, Saint-Marcel-lès-Valence, Saint-Martin-d’Août, Saint-Rambert-d’Albon, Saint-Uze, Saint-Vallier, Saulce-sur-Rhône, Sauzet, Savasse, Serves-sur-Rhône, Tain-l’Hermitage, La Touche, Les Tourrettes ja Valence.

Isèren departementti (38): 21 kuntaa — Agnin, Anjou, Assieu, Auberives-sur-Varèze, Bougé-Chambalud, Chanas, La Chapelle-de-Surieu, Cheyssieu, Clonas-sur-Varèze, Le Péage-de-Roussillon, Roussillon, Sablons, Saint-Alban-du-Rhône, Saint-Clair-du-Rhône, Saint-Maurice-l’Exil, Saint-Prim, Saint-Romain-de-Surieu, Salaise-sur-Sanne, Sonnay, Vernioz ja Ville-sous-Anjou.

Gardin departementti (30): 44 kuntaa — Aiguèze, Allègre-les-Fumades, Aujac, Bessèges, Bonnevaux, Bordezac, Bouquet, Carsan, Chambon, Chamborigaud, Concoules, Cornillon, Courry, Gagnières, Génolhac, Goudargues, Les Mages, Malons-et-Elze, Le Martinet, Méjannes-le-Clap, Meyrannes, Molières-sur-Cèze, Navacelles, Peyremale, Pont-Saint-Esprit, Ponteils-et-Brésis, Portes, Potelières, Robiac-Rochessadoule, Saint-Alexandre, Saint-Ambroix, Saint-Brès, Saint-Christol-de-Rodières, Saint-Florent-sur-Auzonnet, Saint-Jean-de-Valériscle, Saint-Julien-de-Cassagnas, Saint-Julien-de-Peyrolas, Saint-Laurent-de-Carnols, Saint-Paulet-de-Caisson, Saint-Victor-de-Malcap, Salazac, Sénéchas, Tharaux ja La Vernarède.

Loiren departementti (42): 22 kuntaa — Bessey, Bourg-Argental, Burdignes, La Chapelle-Villars, Chavanay, Chuyer, Colombier, Graix, Lupé, Maclas, Malleval, Pélussin, Roisey, Saint-Appolinard, Saint-Julien-Molin-Molette, Saint-Michel-sur-Rhône, Saint-Pierre-de-Boeuf, Saint-Sauveur-en-Rue, Thélis-la-Combe, Véranne, Vérin ja La Versanne.

Haute-Loiren departementti (43): 41 kuntaa — Alleyrac, Arlempdes, Barges, Chadron, Le Chambon-sur-Lignon, Champclause, Chaudeyrolles, Chenereilles, Dunières, Les Estables, Fay-sur-Lignon, Freycenet-la-Cuche, Freycenet-la-Tour, Goudet, Lafarre, Landos, Laussonne, Le Mas-de-Tence, Mazet-Saint-Voy, Le Monastier-sur-Gazeille, Montfaucon-en-Velay, Montregard, Moudeyres, Pradelles, Présailles, Raucoules, Rauret, Riotord, Saint-Arcons-de-Barges, Saint-Bonnet-le-Froid, Saint-Étienne-du-Vigan, Saint-Front, Saint-Haon, Saint-Jeures, Saint-Julien-Molhesabate, Saint-Martin-de-Fugères, Saint-Paul-de-Tartas, Salettes, Tence, Les Vastres ja Vielprat,

Lozèren departementti (48): 15 kuntaa — Altier, Auroux, La Bastide-Puylaurent, Chastanier, Cheylard-l’Évêque, Langogne, Luc, Naussac-Fontanes, Pied-de-Borne, Pourcharesses, Prévenchères, Rocles, Saint-André-Capcèze, Saint-Flour-de-Mercoire ja Villefort.

Vauclusen departementti (84): 7 kuntaa — Bollène, Lagarde-Paréol, Lamotte-du-Rhône, Lapalud, Mondragon, Mornas ja Sainte-Cécile-les-Vignes.

Linkki eritelmään

http://info.agriculture.gouv.fr/gedei/site/bo-agri/document_administratif-606d5181-139d-4c39-b7c0-ae4daaf8de55

(1) EUVL L 347, 20.12.2013, s. 671.